ಮೊಗ್ಗಿನ ಜಡೆಯನ್ನು ಮದುವೆಯ ಸಂದರ್ಭದಲ್ಲಿ ವಧುವಿಗೆ ಹಾಕಲಾಗುತ್ತದೆ. ಸಾಮಾನ್ಯವಾಗಿ ಮೈಸೂರು ಮಲ್ಲಿಗೆ ಅಥವಾ ಮಂಗಳೂರು ಮಲ್ಲಿಗೆಯ ಮೊಗ್ಗಿನಿಂದ ಮೊಗ್ಗಿನ ಜಡೆಯನ್ನು ಹಾಕುತ್ತಾರೆ. ಮೊದಲು ಮೂರು ಕಾಲಿನ ಜಡೆಯನ್ನು ಹೆಣೆಯುತ್ತಾರೆ, ಜಡೆಯ ಕೊನೆಯಲ್ಲಿ ಕುಚ್ಚಾಗಿ ಅದನ್ನು ಭದ್ರಗೊಳಿಸಿ, ಉದ್ದವಾದ ಸೂಜಿಗೆ ಗಟ್ಟಿ ದಾರದಿಂದ ಮೂರು ಸಾಲಿನ ಮೊಗ್ಗನ್ನು ನಾಜೂಕಾಗಿ ಪೋಣಿಸುತ್ತಾರೆ. ನಂತರ ಜಡೆಯ ಮೇಲೆ ಕೂರಿಸಿ ನಡು ನಡುವಿನಲ್ಲಿ ಕೆಂಪು ಬಣ್ಣದ ಗುಲಾಬಿಯನ್ನು ಸೇರಿಸುತ್ತಾರೆ. ಆಧುನಿಕತೆಯ ಒಲವನ್ನು ಹೊಂದಿದ ಮಹಿಳೆಯರು ಎಥ್‍ನಿಕ್ ಲುಕ್ ಹೊಂದಿರುವಂತಹ ಜರತಾರಿ, ಹರಳು, ಗುಲಾಬಿ ಹೂ, ಮಣಿಗಳನ್ನು ಒಳಗೊಂಡ ರೆಡಿಮೆಡ್ ಕೃತಕ ಮೊಗ್ಗಿನ ಜಡೆಗೆ ಮಾರು ಹೋಗುತ್ತಾರೆ. ಹೇರ್‍ಪಿನ್, ಆಕರ್ಷಕ ವಿಶಿಷ್ಟ ಹೇರ್ ಆ್ಯಕ್ಸೆಸರೀಸ್, ತೆಳುವಾದ ಹೇರ್‍ಬ್ಯಾಂಡ್, ಜಡೆಯ ಕೊನೆಯಲ್ಲಿ ಗುಚ್ಛದಂತೆ ವಿನ್ಯಾಸ ಮಾಡಿ, ವಧುವಿಗೆ ಒಗ್ಗುವಂತಹ ಮೊಗ್ಗಿನ ಜಡೆಯನ್ನು ಆಯ್ಕೆ ಮಾಡಲಾಗುತ್ತದೆ. 

ಮೊಗ್ಗಿನ ಜಡೆ
ಪೈನಾಪಲ್ ಜಡೆ
ಮೊಲದ ಕಿವಿ ಜುಟ್ಟು
ಫ್ರೀ ಹೇರ್